|  |  |  |  |  |
| --- | --- | --- | --- | --- |
| **OTSUS** |  |  |  |  **.01.2017 nr**  |
|

|  |  |
| --- | --- |
| Äksi  |  ..11.2017 nr  |

**Ametiasutuste liitmine**Vabariigi Valitsuse 22.06.2017 määruse nr 104 „Laeva valla, Piirissaare valla, Tabivere valla ja Tartu valla osas haldusterritoriaalse korralduse ja Vabariigi Valitsuse 3. aprilli 1995. a määruse nr 159 „Eesti territooriumi haldusüksuste nimistu kinnitamine“ muutmine“ § 1 lõigete 1 ja 2 alusel moodustati Laeva valla, Piirissaare valla, Tabivere valla ja Tartu valla ühinemise teel uus haldusüksus, mille nimeks määrati Tartu vald. Eesti territooriumi haldusjaotuse seaduse § 92 lõigete 1 ja 2 kohaselt tekib haldusterritoriaalse korralduse muutmise tulemusena moodustuval kohaliku omavalitsuse üksusel õigusvõime kohaliku omavalitsuse volikogu valimiste tulemuste väljakuulutamise päeval ning ühinemise tulemusena moodustunud Tartu vald on ühinenud kohaliku omavalitsuse üksuste üldõigusjärglane. Võttes aluseks Tartu valla valimiskomisjoni 24. oktoobri 2017 otsuse nr 11 „Kandidaatide registreerimine“ ning kohaliku omavalitsuse volikogu valimise seaduse § 68 lõike 3, on Tartu valla moodustamise päev 25. oktoober 2017. Haldusreformi seaduse § 17 lg 2 sätestab, et haldusterritoriaalse korralduse muutmise tulemusena moodustunud kohaliku omavalitsuse üksuse ametiasutused alustavad tööd 2018. aasta 1. jaanuaril. Tartu, Laeva ja Piirissaare valla vahel sõlmitud ühinemislepingu p 5.2 näeb ette, et ühinemise järgselt tegutsetakse Tartu valla põhimääruse alusel. Tartu valla põhimääruse § 2 lg 2 näeb ette, et Tartu valla omavalitsuse täitevorganiks on Tartu Vallavalitsus. Lähtudes eelnevast ja kohaliku omavalitsuse korralduse seaduse § 22 lg 1 p 34 alusel Tartu Vallavolikogu**o t s u s t a b:**1. Reorganiseerida ühinenud omavalitsuste ametiasutused Laeva Vallavalitsus, Piirissaare Vallavalitsus ja Tabivere Vallavalitsus liitmise teel Tartu Vallavalitsusega. 2. Laeva Vallavalitsus, Piirissaare Vallavalitsus ja Tabivere Vallavalitsus lõpetavad tegevuse pärast liitmist Tartu Vallavalitsusega. 3. Laeva Vallavalitsuse, Piirissaare Vallavalitsuse ja Tabivere Vallavalitsuse hallatavad asutused tegutsevad pärast nimetatud vallavalitsuste reorganiseerimist Tartu Vallavalitsuse hallatavate asutustena. 4. Tartu Vallavalitsusel korraldada pärast Laeva Vallavalitsuse, Piirissaare Vallavalitsuse ja Tabivere Vallavalitsuse reorganiseerimist nimetatud vallavalitsuste andmete kustutamine riigi- ja kohaliku omavalitsuse asutuste riiklikust registrist. 5. Otsus jõustub 01.01.2018.6. Otsust on võimalik vaidlustada 30 päeva jooksul teatavakstegemisest, esitades vaide Tartu Vallavolikogule haldusmenetluse seaduses sätestatud korras või kaebuse Tartu Halduskohtusse halduskohtumenetluse seadustikus sätestatud korras.Üllar LoksVolikogu esimees |  |  |  |  |